Riihimäen Unicefin Lapsiystävällinen kunta –mallin koordinaatioryhmä, kokous 32, 7/23.

16.11.2023 klo 15–16.40

TEAMS

**Osallistujat**

Hannele Saari, koordinaatioryhmän puheenjohtaja, kaupunginhallituksen edustaja

Arja Hietanen, tekninen toimiala, kuljetuskoordinaattori

Kari Jukarainen, sivistyksen ja hyvinvoinnin toimiala, Riihimäen lukion ja aikuislukion rehtori

Jenny Kankaantähti, nuorisovaltuuston puheenjohtaja

Marjo-Kaisa Konttinen, sivistyksen ja hyvinvoinnin toimiala, hyvinvointikoordinaattori

Mari Rissanen, sivistyksen ja hyvinvoinnin toimiala, varhaiserityiskasvatusyksikön johtaja

Karoliina Salminen, sivistyksen ja hyvinvoinnin toimiala, projektikoordinaattori

Minttu Vettenterä, Riihimäen kehitysvammatuki ry., yhdistysten edustaja

Marjut Helenius, koordinaatioryhmän sihteeri, Unicef –yhdyshenkilö

**Poissa**

Minna Belik, koordinaatioryhmän varapuheenjohtaja, sivistyksen ja hyvinvoinnin lautakunnan edustaja

Lyti Aaltonen, elinvoiman toimiala, ma. kulttuurituottaja

Jaana Ahtonen-Huuskonen, Kanta-Hämeen hyvinvointialue, lähijohtaja opiskeluhuolto, kuraattori- ja psykologipalvelut sekä perhekeskuspalvelut

Outi Ervasti, sivistyksen ja hyvinvoinnin toimiala, opetuspäällikkö

Mirva Harju, hallinto ja konserni -toimiala, viestinnän asiantuntija

Juha Hiltunen, hallinto ja konserni -toimiala, kotoutumispäällikkö,

Petri Hirvonen, hallinto ja konserni –toimiala, hallintojohtaja

Niina Honko, sivistyksen ja hyvinvoinnin toimiala, kirjastonjohtaja

Marko Laitinen, sivistyksen ja hyvinvoinnin toimiala, nuorisopalvelupäällikkö

Niina Matkala, elinvoiman toimiala, kaavoituspäällikkö

Juho Rintakoski, nuorisovaltuuston edustaja

Liisa Kauppi-Haarma, sivistyksen ja hyvinvoinnin toimiala, oppimisen ja hyvinvoinnin tuen asiantuntija

Minttu Särssi, sivistyksen ja hyvinvoinnin toimiala, maahanmuuttajaopeuksen koordinaattori

Iida Toikka, Riihimäen MLL ry., yhdistysten edustaja

Kirsi Väliheikki, Riihimäen evlut. –seurakunta, johtava varhaiskasvatuksen ohjaaja

**Vierailijat:**

##### **Käsitellyt asiat**

1. **Valitaan muistion LYK 32 tarkastajat.**

Valitaan kaksi muistion 7/2023 (muistio 32) tarkastajaa.

Valittiin Arja Hietanen ja Jenny Kankaantähti.

**Sovitut jatkotoimet**;

Kun muistio on tarkastettu, Marjut Helenius vie sen nettisivuille <https://www.riihimaki.fi/opi-ja-kasvata/lapsiystavallinen-kunta/>

**Liitteet**:

1. **Tilannekatsaus**

**Aihe:** UNICEFin Lapsiystävällinen kunta: Lapsen oikeuksien viikon viestintämateriaalit

Hei vaan kaikki Lapsiystävällinen kunta -koordinaattorit ja -viestijät,

Tässä teille Lapsen oikeuksien viikon viestintämateriaalit somekäyttöönne. Meillä Suomen UNICEFilla viikon teema on lapsen oikeus hyvinvointiin. Auta levittämään tietoa lapsen oikeuksista ja osallistu Lapsen oikeuksien viikon ja päivän viestintään. Samalla on hyvä hetki kertoa kunnan omasta Lapsiystävällinen kunta -työstä.

Olemme tuottaneet teille liputusteemaisen somekuvan kolmessa eri koossa suomeksi ja ruotsiksi, linkki kuviin alla.  Alimman linkin kautta löydät myös ohjeistuksen kahdella kielellä materiaalin käyttöön.

* [Lataa somekuvat käyttöösi](https://www.dropbox.com/scl/fo/n5nwyocyw362j7zwqksv7/h?rlkey=177sj0fzqk2gpptti4sikca1i&dl=0) (Dropbox)
* [Lataa käyttöösi someohjeet](https://www.dropbox.com/scl/fo/6xmq07h7eeczom49je4f0/h?rlkey=ufru66nikp2oyzbm8rqvx37o9&dl=0) (Dropbox)

**Uutiskooste 13.11.2023   
UNICEFIN Lapsiystävällinen kunta** Kuva, joka sisältää kohteen teksti, graafinen suunnittelu, Grafiikka, muste

Kuvaus luotu automaattisesti

**VASTAANOTTAJAT: Lapsiystävällinen kunta -koordinaattorit ja -viestijät**

Mukavaa marraskuuta kaikille!    
Lapsen oikeuksien päivä 20.11. on tuossa tuokiossa käsillä. Upeaa, että olette suunnitelleet monenlaista viestintää ja aktiviteettejä lapsen oikeuksien juhlistamiseksi ja tunnettuuden lisäämiseksi! Tästä uutiskoosteesta löydät tietoa muun muassa Suomen UNICEFin tarjoamista viestintä- ja oppituntimateriaaleista Lapsen oikeuksien viikolle. Lisäksi pyydämme teitä päivittämään postiosoitteenne ja vastaamaan hyvinvointialuekyselyyn sekä informoimme loppuvuoden koulutuksista.   
Parhain terveisin,    
Suomen UNICEFin Lapsiystävällinen kunta -tiimi

Suomen UNICEFin materiaalit Lapsen oikeuksien viikon viestintään ja kouluille

Tässä vielä muistutus Lapsen oikeuksien päivän viestintämateriaaleista: Olemme tuottaneet teille liputusteemaisen somekuvan kahdella eri tekstivaihdolla ja kolmessa eri koossa suomeksi ja ruotsiksi. Lataa materiaalit ja ohjeet niiden käyttöön alla olevien linkkien kautta. Lisäksi Suomen UNICEF on tuottanut uusia maksuttomia, lapsen oikeuksia käsitteleviä opetusmateriaaleja koulujen käyttöön. Välitäthän niistä tietoa kuntasi opetustoimeen. Kiitos, että olette mukana levittämässä tietoa lapsen oikeuksista!   
Mikäli materiaaleista on kysyttävää, olethan yhteydessä Minnaan, [minna.suihkonen@unicef.fi](mailto:minna.suihkonen@unicef.fi), puh. 040 5511 055.

> [Lataa somekuvat käyttöösi](https://www.dropbox.com/scl/fo/n5nwyocyw362j7zwqksv7/h?rlkey=177sj0fzqk2gpptti4sikca1i&dl=0) (Dropbox)

> [Lataa käyttöösi someohjeet](https://www.dropbox.com/scl/fo/6xmq07h7eeczom49je4f0/h?rlkey=ufru66nikp2oyzbm8rqvx37o9&dl=0) (Dropbox)   
> Tutustu uusiin [lapsen oikeuksien oppituntimateriaaleihin](https://www.unicef.fi/koulut/materiaalit-opettajille/los-materiaalit-opettajille/) (unicef.fi)

UNICEFin kysely hyvinvointialueyhteistyöstä

Huomasithan tiistaina 7.11. sähköpostiisi tulleen hyvinvointialueyhteistyöhön liittyvän kyselyn? Hyvinvointialueiden oltua lähes vuoden toiminnassa haluamme selvittää yhteistyön tapojanne hyvinvointialueiden kanssa sekä näkemyksiänne suurimmista lapsen oikeuksiin liittyvistä onnistumisista, haasteista tai ongelmista, joita olette kohdanneet. Vastaamiseen menee aikaa noin 10 minuuttia. **Pyydämme ystävällisesti vastauksia 21.11.2023 mennessä.**

> Linkki kyselyyn:[Yhteistyö hyvinvointialueiden kanssa (lyyti.fi)](https://www.lyyti.fi/questions/0f659567e6)

#LapsenOikeudet365-päivän teemana lapsivaikutusten arviointi

Maanantaina 13.11. vietetään Kansallisen lapsistrategian #Lapsenoikeudet365-teemapäivää. Tällä kertaa teemapäivän aihe on lapsivaikutusten arviointi. Suomen UNICEFin Lapsiystävällinen kunta -tiimi järjestää tänään iltapäivällä Lapsivaikutusten arvioinnin perusteet -koulutuksen mallissa mukana oleville kunnille sekä 20.11. lapsivaikutusten arvioinnin case-työpajan. Löydät lisätietoa koulutuksista alempaa tästä uutiskirjeestä. Lisäksi kannustamme tutustumaan Kansallisen lapsistrategian teemasta tuottamaan, itsenäisesti opiskeltavaan verkkokoulutukseen.

#Lapsenoikeudet365-teemapäivinä viestitään lapsistrategian lapsenoikeuskoulutuksista ja ammattilaisten roolista lapsen oikeuksien edistäjinä. Teemapäivän ympärillä voi omassa kunnassa esimerkiksi paneutua lapsen oikeuksien oppimiseen koulutusten avulla ja viestiä sisäisesti tai ulkoisesti teoista, joita lapsen oikeuksien edistämiseksi on tehty.

> Ilmoittaudu Suomen UNICEFin koulutukseen [Lapsivaikutusten arvioinnin perusteet 13.11. | UNICEF (lapsiystavallinenkunta.fi)](https://www.lapsiystavallinenkunta.fi/lapsivaikutusten-arvioinnin-perusteet-1311)  
> Tutustu Lapsistrategian [Työkaluina lapsivaikutusten arviointi ja lapsibudjetointi -koulutukseen](https://www.eoppiva.fi/koulutukset/lapsen-oikeudet-lapsivaikutusten-arviointi-ja-lapsibudjetointi/) (eOppiva.fi)   
> Tutustu Lapsistrategian [lapsen oikeuksien  koulutuskokonaisuuteen](https://lapsistrategia.fi/lapsenoikeudet365/) (eOppiva.fi)

UNICEFin koulutukset ja tapahtumat

Jaattehan koulutuskalenteriamme laajasti kunnassanne. Koulutuksiin tulee ilmoittautua.   
> Tutustu [koulutuskalenteriin](https://www.lapsiystavallinenkunta.fi/koulutuskalenteri)

**Koulutus: Lapsivaikutusten arvioinnin perusteet**

**Milloin?** 13.11.2023 klo 13–15

**Mitä?** Lapsen edun ensisijaisuus on keskeinen periaate lapsen oikeuksien toteutumisessa. Parhaita työkaluja lapsen edun varmistamiseen kunnan päätöksenteossa ovat lapsivaikutusten arviointi (LAVA) ja lapsibudjetointi (LABU). Koulutuksessa käydään läpi, mistä lapsivaikutusten arvioinnissa on kyse, tutustutaan sen työvaiheisiin sekä pohditaan, millaiset toimenpiteet tukevat lapsivaikutusten arvioinnin käyttöönottoa ja systemaattista kehittämistä kunnassa. Koulutuksessa tutustutaan myös lapsibudjetointiin.

**Kenelle?** Koulutus sopii kaikille kunnan toimijoille ja päätöksentekijöille, jotka tavalla tai toisella linkittyvät Lapsiystävällinen kunta -työhön. Ennakko-osaamista teemasta ei edellytetä.

**Kuka?** Lapsiystävällinen kunta -tiimin asiantuntijat Elina Siren ja Mikael Malkamäki

> [Ilmoittaudu koulutukseen](https://www.lyyti.in/lava_perusteet1311)

**Koulutus: Lapsivaikutusten arvioinnin case-työpaja**

**Milloin?** 20.11.2023 klo 13–15

**Mitä?** Koulutuksessa syvennymme lapsivaikutusten arvioinnin toteuttamiseen käytännön esimerkkien ja ryhmätyöskentelyn kautta.

**Kenelle?** Koulutus sopii kaikille kunnan toimijoille ja päätöksentekijöille, jotka tavalla tai toisella linkittyvät Lapsiystävällinen kunta -työhön. Osallistujalla on hyvä olla perustiedot lapsivaikutusten arvioinnista, esimerkiksi aiempi osallistuminen UNICEFin lapsivaikutusten arvioinnin perusteet -koulutukseen tai muuhun vastaavaan.

**Kuka?** Lapsiystävällinen kunta -tiimin asiantuntijat Elina Siren ja Mikael Malkamäki

> [Ilmoittaudu koulutukseen](https://www.lyyti.in/lava_case2011)

**Koulutus: Lapsiystävällinen kunta -mallin yleisperehdytys**

**Milloin?** 5.12.2023 klo 9‒10.30

**Mitä?** Yleisperehdytys UNICEFin Lapsiystävällinen kunta -malliin

**Kenelle?** Yleisperehdytys on suunnattu erityisesti uusille koordinaattoreille ja koordinaatioryhmien jäsenille. Lisäksi perehdytys toimii muistin virkistyksenä mallissa pidempään mukana olleille koordinaattoreille ja koordinaatioryhmien jäsenille.

**Kuka?** UNICEFin LYK-tiimi

> [Ilmoittaudu koulutukseen](https://www.lyyti.in/yleisperehdytys512)

**Koordinaattoreiden pikkujouluglögit etänä**

**Milloin?** 14.12. klo 14–15

**Mitä?** Tervetuloa koordinaattoreiden Teams-pikkujouluglögeille! Tapaaminen ei vaadi ennakkoilmoittautumista.

**Kenelle?** Tarkoitettu vain Lapsiystävällinen kunta -koordinaattoreille. Jos kunnassanne on useampi koordinaattori, kaikki ovat luonnollisesti tervetulleita.

> [PikkujouluglögienTeams-linkki](https://teams.microsoft.com/l/meetup-join/19%3ameeting_OTdiNTQ4OTUtMjc2OS00NGIwLWFlNDAtZTRiYjAyOGM0M2Nk%40thread.v2/0?context=%7b%22Tid%22%3a%228011a570-0755-464e-a33b-39a5c9ebd552%22%2c%22Oid%22%3a%2296b01321-49a0-426b-8a48-ab4e1351d1df%22%7d)

**Sovitut jatkotoimet**:

**Liitteet**

1. **Lapsen oikeuksien viikko (20.–26.11.) viestinnän kuulumiset**

Mirva Harju on lähettänyt ehdotuksen Lapsen oikeuksien viikon mediatiedotteeksi. Kommentit ehdotukseen on pyydetty 13.11. mennessä.

Todetaan mediatiedotteen sisältö.

**Sovitut jatkotoimet**: Todettiin, että viikolle on järjestetty runsaasti tapahtumia. Kiitos kaikille mukana oleville!

**Liitteet: Riihimäellä lapsen oikeuksien viikolla erilaisia tapahtumia**

**Kuva, joka sisältää kohteen henkilö, Ihmisen kasvot, sisä-, vaate

Kuvaus luotu automaattisesti***Kuva: Jenniina Nummela*

Lapsen oikeuksien viikkoa vietetään 20.–26. marraskuuta. Riihimäen kaupunki järjestää viikon aikana tapahtumia lapsille ja koko perheelle. Varhaiskasvatuksessa ja kouluissa käsitellään viikolla teemaa lasten oikeus hyvinvointiin, joka on samalla valtakunnallisen viikon teema.

”Riihimäki sai keväällä lapsiystävällisen kunnan tunnustuksen Unicefilta. Tunnustus edellyttää, että jatkamme suunnitelmallisesti lasten hyvinvoinnin ja oikeuksien toteutumisen tarkastelua. Olemmekin syksyn aikana tehneet lapsille ja nuorille suunnatun kyselyn, jossa he ovat voineet kertoa mielipiteensä lapsen oikeuksien toteutumisesta kouluissa, varhaiskasvatuksessa ja vapaa-aikana, kertoo kaupungin Lapsiystävällinen kunta -koordinaatioryhmän sihteeri Marjut Helenius.

**Lapsiparlamentti käsittelee kouluruokaa**

Riihimäen lapsiparlamentti kokoontuu keskiviikkona 22. marraskuuta kello 9 nuorisokeskus Monarilla. Kokoontumisen aiheina ovat kouluruoka ja kulttuuri.

Lapset maistelevat kokouksessa Palmian ensi vuoden teemapäivien ruokia, ja heiltä kerätään näkemyksiä, mitkä kouluruuat pitää ehdottomasti säilyttää listalla, jos listoille tuodaan uusia ruokia. Kokoontumisessa haetaan myös näkemyksiä lastenkulttuurin kehittämiseen Riihimäellä.

Lapsiparlamenttiin on valittu neljä edustajaa jokaisesta Riihimäen alakoulusta. Parlamentin toiminnan tavoitteena on lisätä riihimäkeläisten lasten osallisuutta ja vaikuttamista lapsia koskevissa asioissa. Lapsiparlamentin toiminta on osa Riihimäen Lapsiystävällinen kunta -mallin toteutusta.

**Viikon ohjelma**

* Lasten peuhapäivä sunnuntaina 19.11. Urheilutalolla https://www.riihimaki.fi/ela-ja-voi-hyvin/liikunta/ohjattu-liikunta/lasten-ja-nuorten-liikunta/
* Lapsiparlamentti kokoontuu Monarilla keskiviikkona 22.11.
* Kaupunki on mukana Lapsi mukana töissä -tapahtumassa perjantaina 24.11. Työntekijät voivat tuoda lapsen mukaan työpaikalle.
* Kaupungin joulutapahtuma lauantaina 25.11. Kaupunki rakentaa viikon teemaa mukaillen lasten joulumaailman kirjaston pihalle. <https://www.riihimaki.fi/koe-ja-nae/tapahtumat/riihimaen-joulutapahtuma/>
* Valojen talot -tapahtuma sunnuntaina 26.11. Järjestäjinä taidekoulu, kansalaisopisto ja musiikkiopisto. <https://www.facebook.com/events/307562682225234>

Tapahtumiin pääsee liikkumaan ilmaiseksi Riihimäen joukkoliikenteen busseilla, kun lunastaa kampanjakoodilla mobiilisovelluksessa itselleen ja lapselleen maksuttoman 10 kerran lipun.

**Lisätietoja**

Riihimäki – lapsiystävällinen kunta   
<https://www.riihimaki.fi/opi-ja-kasvata/lapsiystavallinen-kunta/>

Lapsiparlamentti  
<https://www.riihimaki.fi/opi-ja-kasvata/lapsiystavallinen-kunta/lapsiparlamentti/>

Nuorisovaltuusto  
<https://www.riihimaki.fi/ela-ja-voi-hyvin/nuorisopalvelut/nuorisovaltuusto/>

Joukkoliikenteen kampanja – näin lunastat maksuttoman 10 kerran lipun  
<https://www.riihimaki.fi/asu-ja-rakenna/liikenne-ja-kadut/joukkoliikenne/>

Hyvää lapsen oikeuksien viikkoa! Seuraa somessa aihetunnistetta #LastenPuolella

1. **Uuden toimintasuunnitelmakauden aloitus**

**NUVAlta** on pyydetty lausunto aiemman toimintasuunnitelmakauden aikana tulleista muutoksista/ kehityksestä.

Uusi arviointitapaaminen sovitaan nykytilakartoituksen päivittämisen jälkeen. Arvioidaan, voidaanko UNICEFille esitellä päivitetty nykytilakartoitus joulukuussa.

**Käsitellään työryhmien laatimat nykytila-arviot**

1. Lapsen oikeudet kunnan rakenteissa: Arja Hietanen, Marjo-Kaisa Konttinen, Mirva Harju, Marjut Helenius (koollekutsuja)
2. Yhdenvertaisuus: Hannele Saari (koollekutsuja), Juha Hiltunen, Petri Hirvonen, Minttu Särssi, Minttu Vettenterä
3. Lapsen etu: Niina Honko (koollekutsuja), Mari Rissanen, Liisa Kauppi – Haarma, Lyti Aaltonen, Niina Matkala
4. Oikeus elämään ja kehittymiseen: Marjo-Kaisa Konttinen (koollekutsuja), Jaana Ahtonen -Huuskonen, Minna Belik
5. Osallisuus: Marko Laitinen (koollekutsuja), Outi Ervasti, Jenny Kankaantähti, Juho Rintakoski
6. Kiusaamisen ennaltaehkäisy ja käsittely: Karoliina Salminen (koollekutsuja), Kari Jukarainen, Kirsi Väliheikki,

Kouluterveyskyselyn tulosten ja Sotkanetin indikaattoreiden päivittäminen kartoitukseen.

**Sovitut jatkotoimet**:

**Lapsen oikeudet kunnan rakenteissa**. Mikäli tältä osa-alueelta halutaan kehittämiskohde, ehdotetaan kehittämiskohteeksi perusopetuksen OPS – päivitystyötä.

**Yhdenvertaisuus**: Kuultiin Hannele Saaren esittely. Työryhmä jatkaa työtään.

**Lapsen etu**: Työryhmän esitys toimitetaan ryhmän jäsenille. Kuultiin Mari Rissasen esittely. Kehittämiskohteet liitteessä. Marjo Konttinen totesi, että LAVA on kehittämiskohteena myös hyvinvointisuunnitelmassa.

**Oikeus elämään ja kehittymiseen**: Marjo Konttinen on kerännyt ryhmän. Jonkin verran haastetta saada HVAn edustajat mukaan ryhmään. HVAlla isot työpaineet.

**Osallisuus**: Ryhmä on kokoontunut kahdesti. Työryhmätyön esittely seuraavassa tapaamisessa.

**Kiusaamisen ennaltaehkäisy ja käsittely**: Jotta päällekkäistä työtä ei tulisi, on sovittu seuraavaa

1. LYKin kiusaamisen ennaltaehkäisy työryhmän kokoonpanoa tarvittaessa laajennettaisiin / varmistettaisiin riittävän laaja osaamispohja tämän koko kaupunkia koskevan asian valmisteluun
2. sama työryhmä ottaisi valmisteltavakseen myös kokouksessa mainittujen kolmen valtuustoaloitteisiin vastaukset
3. sama työryhmä pohtisi ennen kaikkea ”Riihimäen mallia” ts. mikä on se laaja toimintakulttuuriin liittyvä ohjelma / toimenpidekokonaisuus, jotta jokainen riihimäkeläinen lapsi, nuori, aikuinen, huoltaja, työntekijä jne. näkee oman vastuunsa lasten ja nuorten hyvinvoinnin edistämisessä ja sitä kautta kiusaamisen vastaisessa työssä

Ryhmässä: Marjo Konttinen, Outi Ervasti, Sirkka Ojanemi, Karoliina Salminen, Kari Jukarainen, Kirsi Väliheikki, Mirja Päivinen, Kaisa Nurminen, Mari Rissanen, Laura Hakomäki, Marjut Helenius

**NUVAn** lausunto aiemman toimintasuunnitelmakauden aikana tulleista muutoksista/ kehityksestä ei ole vielä saapunut.

**Uusi arviointitapaaminen** sovitaan nykytilakartoituksen päivittämisen jälkeen. UNICEFilta on kysytty, mitä pitää olla valmiina. UNICEFilta ei vielä ole saatu vastausta. Todettiin, että arviointi siirtyy vuodelle 2024.

**Liitteet**:

1. **Lasten ja nuorten toimintaympäristöt, ajankohtaisia kuulumisia**

**Sovitut jatkotoimet:** Ei tiedotettavaa

**Liitteet**

1. **Muut esille otettavat asiat**

**Sovitut jatkotoimet:** Ei muita asioita

## Seuraava kokous.

Koordinaatioryhmä kokoontuu tammi – joulukuussa 2023 kunkin kuukauden kolmas torstai kello 15–17. Kokoukset toteutuvat tilanteesta riippuen joko verkossa, hybridimallilla verkossa ja paikan päällä ollen tai paikan päällä. Kokous voidaan perua, jos käsiteltäviä asioita ei ole.

Tulevat kokouspäivät

14.12.2023, Kari Jukarainen on kutsunut meidät lukiolle lähitapaamiseen.

**Ehdotus vuoden 2024 kokouspäiviksi**. Käsitellään joulukuun kokouksessa

Koordinaatioryhmä kokoontuu tammi – joulukuussa 2024 kesä – ja heinäkuuta lukuun ottamatta kunkin kuukauden kolmas torstai kello 15–17. Kokoukset toteutuvat tilanteesta riippuen joko verkossa, hybridimallilla verkossa ja paikan päällä ollen tai paikan päällä. Kokous voidaan perua, jos käsiteltäviä asioita ei ole.

18.1.2024

15.2.2024

21.3.2024

18.4.2024

23.5.2024 (kuukauden 4. torstai)

15.8.2024

19.9.2024

17.10.2024

21.11.2024

19.12.2024

Kuva, joka sisältää kohteen teksti, Fontti, Grafiikka, logo

Kuvaus luotu automaattisesti